“Csabai kolbász” jeb “Csabai vastagkolbász” vēsture un reputācija Nosaukums “Csabai kolbász” pirmoreiz minēts literatūrā 20. gadsimta trīsdesmitajos gados. 1936. gadā publicētajā monogrāfijā Békés vármegye (Békés apgabals) bija norādīts, ka Békéscsaba savu reputāciju ir ieguvusi savas gaļas pārstrādes rūpniecības dēļ. Pirmo visaptverošo vēsturi par populāro produktu “Csabai kolbász” jeb “Csabai vastagkolbász” uzrakstīja Gyula Dedinszky, kurš sacīja, ka gadsimtu mijā produktu “Csabai kolbász” cienīja tikai vietējie iedzīvotāji cūku bērēs, bet par produktu sāka runāt aizvien vairāk apgabalā, un 10 vai 20 gadus vēlāk tas jau bija iemantojis slavu visā Ungārijā. Pēc Dedinszky sacītā “Csabai kolbász” jeb “Csabai vastagkolbász” produktam īpaša ir ražošanas metode, sastāvdaļas un garšvielas. “Csabai kolbász” jeb “Csabai vastagkolbász” galvenā garšviela ir paprika. Papildus paprikai un sālij “Csabai kolbász” jeb “Csabai vastagkolbász” produktam pievieno ķimenes, piparus un ķiplokus, bet ne pārmērīgi daudz. Neviena garšviela nenomāc cita citu, tās ir saskanīgi apvienotas – un paprikas krāsa, garša un asums paliek produkta dominējošais faktors. Tehnoloģijas un receptes apraksts kopš 20. gadsimta trīsdesmitajiem gadiem ir bijis vairākkārt publicēts. “Csabai kolbász” jeb “Csabai vastagkolbász” produkta “komerciālā” ražošana sākās Békés apgabalā 20. gadsimta sākumā. Békéscsaba pilsētā 1911. gadā dibinātais uzņēmums Sertéshizlaló és Húsipari Rt. (Cūku nobarošanas un gaļas pārstrādes uzņēmums) pēc pilsētas tuvumā esošo kvalificēto miesnieku ieteikumiem ražoja nedaudz asu, pikantu desu, kas iepildīta cūku resnajās zarnās. Desu gatavoja atbilstoši patēriņa paradumiem un to meistaru gaumei, kuri ieguldīja savu zinātību “Csabai kolbász” jeb “Csabai vastagkolbász” produktā, kas galu galā kļuva par vienu no svarīgākajiem vietējiem produktiem, kurš nosaukts savas dzimtās pilsētas vārdā. Ģimeņu uzņēmumi kaimiņos esošajā Gyula pilsētā (kurā nelielas pilsētas mērogam bija liels skaits miesnieku) aizvien vairāk iesaistījās “Csabai kolbász” jeb “Csabai vastagkolbász” ražošanā. Galvenais desu meistars András Stéberl nopirka rūpnīcu Gyula pilsētas centrā, kur viņš sāka sauso desu “rūpniecisko” ražošanu. Viņa rūpnīca attīstījās par vienu no galvenajiem gaļas pārstrādes uzņēmumiem reģionā, nodarbinot kvalificētu darbaspēku no kaimiņu apgabaliem, tostarp Békéscsaba pilsētas, kur kvalificētie miesnieki bija sākuši ražot nedaudz pikanto desu, kas iepildīta cūku resnajās zarnās. Nosaukums “Csabai kolbász” jeb “Csabai vastagkolbász” ir atgādinājums, ka produkta izcelsme ir kaimiņu pilsētā. Tradicionālā “Csabai kolbász” jeb “Csabai vastagkolbász” produkta uzplaukums bija laikā starp abiem pasaules kariem. Pēc Otrā Pasaules kara “Csabai kolbász” jeb “Csabai vastagkolbász” ražošana Békéscsaba un Gyula pilsētās turpinājās, lai gan notika nacionalizācija, atkārtota pārstrukturēšana un īpašumtiesību maiņa. “Csabai kolbász” jeb “Csabai vastagkolbász” produkta reputācija ir apstiprināta rakstos valsts un reģionālajā presē, kā arī Csaba desu festivālā, kas kopš 1997. gada ik gadu notiek Békéscsaba pilsētā oktobra otrajā pusē. “Csabai kolbász” jeb “Csabai vastagkolbász” reputāciju apliecina arī tas, ka 1999. gadā tam tika piešķirta Kiváló Magyar Termék (Izcila Ungārijas produkta) godalga, un 2000. gadā – Hungaropack Ungārijas iesaiņošanas konkursa īpašā godalga.